recursal/SuperWikiNEXT-32B huggingface dataset:
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**רַארְג** (באנגלית: **Rarg**) הוא סרט מונפש קצר, אשר נכתב ואויר על ידי האנימטור טוני קולינגווד, בשיתוף עם המפיק כריסטופר אוהייר, בעת שהיה סטודנט באקדמיה הבריטית לקולנוע ולטלוויזיה, בשנת 1989. המוזיקה המקורית בסרט נכתבה על ידי פיליפ אפלבי ומבוצעת על ידי התזמורת הסימפונית של לונדון. הסרט מספר את סיפורה של העיירה הבדיונית "רארג", שתושביה מגלים יום אחד תגלית מרעישה אודות קיומם. הסרט היה מועמד בשנת 1989 לפרס סרט האנימציה הטוב ביותר מטעם האקדמיה הבריטית לקולנוע ולטלוויזיה. בישראל, שודר הסרט בתחילת שנות ה-90 בערוץ הראשון, במסגרת רצועת "התוכניות לילדים ולנוער".

עלילת הסרט
----------

הסרט מספר על עיירה שלווה במיוחד בשם "רארג", עליה מסופר כי השמש זורחת בה רק לאחר שכל תושביה התעוררו. במרכזה של העיירה ניצבת הספרייה המרכזית, ותושבי העיירה עוסקים בגילוי תגליות מדעיות ובהצגתן למושל העיירה. השלווה הקסומה בעיירה מופרת יום אחד, כאשר אחד המדענים מגלה, להפתעת כולם, כי העיירה כולה היא חלום בלבד והיא קיימת רק בראשו של אדם בשם **אדווין בארנס**. המדען מגלה כי אותו בארנס ישן כעת וכי הוא צפוי להתעורר בזמן הקרוב על ידי השעון המעורר שלו - ובכך "להעלים" את העיירה על תושביה. על מנת להציל את עתידם, נרתמים כל תושבי העיירה למשימה מיוחדת, שמטרתה למנוע מבארנס להתעורר. הם בונים שער מעולם החלום אל עולם המציאות, ושולחים דרכו משלחת מיוחדת אל חדרו של בארנס. ארבעת חברי המשלחת, שצוידו באמצעים משתיקי קול, גוררים את בארנס על מיטתו בחזרה אל עולם החלום (דהיינו - אל תוך חלומו שלו), ומשכנים אותו בתוך אולם אטום לקול, על מנת שלא יתעורר לעולם. מסע הבאתו של בארנס אל תוך האולם מהווה את שיאו של הסרט, ובעת הסעת המיטה דרך רחובות העיר צופים כל תושביה במתרחש בדממה מוחלטת. המשימה מסתיימת בהצלחה, לשמחתם של כל תושבי העיירה, ונראה כי חייהם ניצלו. ובאותו הרגע ממש, מתהפך בארנס במיטתו, ומתחיל לחלום חלום אחר, שונה לחלוטין. הסרט מסתיים בכך שכל תושבי העיירה הופכים בזה אחר זה לעופות פלמינגו ורודים - מושא חלומו החדש של בארנס.

הדמויות
-------

* **המספר** - עלילת הסרט מסופרת בקולו של נייג'ל הות'ורן.
* **המושל** - מוצג באור לעגני, כחסר כישורי מנהיגות וכדמות אינפנטילית החובבת צעצועים ותגליות חדשות.
* **המדען** - הדמות הרצינית בעיירה, אשר מסמל את הידע הרב והרציונליות.
* **התינוק** - דמות מפתח, אשר מגלה לכל תושבי העיירה את הסכנה שטמונה בשעון המעורר המוצב ליד מיטתו של בארנס (בדומה לדמות הילד מהסיפור בגדי המלך החדשים). התינוק הוא גם זה המציע את פתרון הבעיה, ומנהל את העבודה סביב בניית השער.
* **אדווין בארנס** - חולם החלום, מוצג כדמות שמנמנה וישנונית.
* **חברי המשלחת** - מוצגים ככוח צבאי מיומן, ועטופים מכף רגל ועד ראש בכריות על מנת למנוע מהם ליצור רעש כלשהו.

רעיונות פילוסופיים בסרט
-----------------------

הרעיון המרכזי של הסרט, לפיו קיומם של תושבי העיירה הוא אך ורק חלום, מופיע בהגות הפילוסופית של הפילוסוף הצרפתי רנה דקארט, בן המאה ה-17. על מנת להגיע למסקנה כי המחשבה היא אשר מכוננת את הקיום, התחבט דקארט בשאלה הפילוסופית - האם ניתן להוכיח כי קיומנו אינו אך ורק חלום? 

שאלת הקיום של העולם כפי שאנו מכירים אותו, והרעיון לפיו האדם מתקיים כדמות בסיפור אליו הוא לא מודע, מופיעים בהטיות שונות בסרטי קולנוע מוכרים - ביניהם "המופע של טרומן" ו"גברים בשחור".

קישורים חיצוניים
----------------

* "רארג", במסד הנתונים הקולנועיים IMDb (באנגלית)
* "רארג", במסד הנתונים הקולנועיים KinoPoisk (ברוסית)
* הסרט "רארג" באתר "The Big Cartoon Database"
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**רדיפה** (באנגלית: **The Chase**) הוא סרט דרמה אמריקאי משנת 1966 בבימויו של ארתור פן, עם מרלון ברנדו, רוברט רדפורד וג'יין פונדה בתפקידים הראשיים.

התסריט נכתב על ידי ליליאן הלמן והוא מבוסס על רומן ומחזה בשם זה מאת הורטון פוט (1952).

שני אסירים בורחים, נתקלים באדם ואחד הורג אותו ובורח. השני ממשיך בדרך לעיירה כשכל התושבים רודפים אחריו ובטוחים שהוא הרוצח.

תקציר העלילה
------------

"באבר" ריבס (רוברט רדפורד) נמלט מבית הכלא ביחד עם אסיר נוסף. הם נתקלים במכונית, עוצרים אותה והאסיר השני רוצח את האיש ונמלט במכוניתו. באבר ממשיך לעיירה וכעבור זמן קצר כל התושבים מאמינים שהוא הרוצח וממתינים לו.

ואל רוג'רס (אי. ג'י. מרשל) הוא בנקאי עשיר ושולט על רוב נכסי העיירה. בנו ג'ייק (ג'יימס פוקס) מאוהב באנה ריבס (ג'יין פונדה) ומנהל אתה יחסים חשאיים.

קאלדר (מרלון ברנדו) הוא השריף של העיירה. הוא ואשתו רובי (אנג'י דיקינסון) אינם אוהבים את אנשי העיירה המושחתים והגזענים ומתכננים לעזוב את המקום לאחר שיחסכו כסף. קאלדר מבקר אצל אמו של באבר (מרים הופקינס) ומבטיח שיעשה הכל כדי שלא ייפגע.

התושבים חוגגים יום הולדת לואל רוג'רס וממשיכים במסיבת שתייה פרועה. אמילי סטיואראט (ג'ניס רול), אשתו של אדווין סטיוארט, סגננו של ואל, משתכרת ועוגבת על דמון פולר (ריצ'רד ברדפורד), בעלה של השתיינית מרי פולר (מרתה הייר).

באבר מגיע בלילה למגרש של גרוטאות של מכוניות ומבקש מהבעלים לסטר ליצור קשר עם אנה. לסטר נתפס ונכלא אך מסרב למסור פרטים על מקומו של באבר. רק לאחר חקירה אלימה מצד ואל רוג'רס הוא מוסר פרטים. התושבים זועמים על השריף ה"רך" ותוקפים אותו קשות.

לבסוף מגיעים כולם למגרש המכוניות והתושבים הנלהבים מתחילים להצית אותו. ג'ייק נפגע בהתפוצצות ומת. באבר מחולץ על ידי קאלדר, מגיע לבית השריף ושם נהרג מיריות אחד התושבים.

למחרת אורזים קאלדר ואשתו את חפציהם ועוזבים את העיירה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| רוברט רדפורד | צ'ארלס "באבר" ריבס | אסיר |
| מרלון ברנדו | קאלדר | שריף |
| ג'יימס פוקס | ג'ייסון "ג'ייק" רוג'רס |  |
| אנג'י דיקינסון | רובי קאלדר | אשת השריף |
| מרים הופקינס | גב' ריבס | אמו של באבר |
| רוברט דובאל | אדווין סטיוארט |  |
| אי. ג'י. מרשל | ואל רוג'רס | בנקאי |
| ג'יין פונדה | אנה ריבס | אשתו של באבר |
| מרתה הייר | מרי פולר |  |
| ג'ניס רול | אמילי סטיוארט | אשתו של אדווין |
| ריצ'רד ברדפורד | דמון פולר |  |

קישורים חיצוניים
----------------

ויקישיתוף מדיה וקבצים בנושא **רדיפה** בוויקישיתוף

* "רדיפה", במסד הנתונים הקולנועיים IMDb (באנגלית)
* "רדיפה", באתר נטפליקס
* "רדיפה", באתר AllMovie (באנגלית)
* "רדיפה", באתר Rotten Tomatoes (באנגלית)
* "רדיפה", באתר אידיבי
* "רדיפה", במסד הנתונים הקולנועיים KinoPoisk (ברוסית)
* אתר למנויים בלבד אורי קליין, למה אמריקה שנאה את הסרט הזה של רוברט רדפורד, באתר הארץ, 17 באוגוסט 2016
* קדימון לרדיפה 1966, באתר יוטיוב
* רדיפה 1966, באתר TCM
**כיפה אדומה** הוא סרט פשע ישראלי משנת 2014 בבימויו של ארנון צדוק, לפי תסריט של ערן בן יעקב, עם אביב אלוש ודניאל גל בתפקידים הראשיים.

התסריט נכתב כאנלוגיה לסיפור כיפה אדומה שהפך למונח בשפת העבריינים - רצח מתוכנן שמתכנן מזמין הרצח, באמתלה של הזמנה חברית.

תקציר העלילה
------------

אבוטבול (אביב אלוש) הוא עבריין סמים שעובד ב"מאפיה המרוקאית" בפיקודו של ויקטור (יונתן צ'רצ'י). הוא נתפס בעסקת סמים גדולה באירופה ומרצה מאסר של שש שנים בבית כלא במולדובה. בכלא הוא מתיידד עם העבריין הגיאורגי פפשוילי (סשה אבשלום אגרונוב) שמגן עליו.

לאחר שחרורו הוא נפגש עם ויקטור שמורה לו לחסל את ראש המאפיה הרוסית מקסימוב (סלבה ביברגל) ובזאת לכפר על הנזק שנגרם לוויקטור בעסקת הסמים ברוסיה.

קטיה (דניאל גל) היא נערה שעלתה מרוסיה בגיל שבע עם סבתה (לודמילה חן) ואביה (אלכסיי שטוקין). סבתה הייתה נוהגת להרדים אותה בסיפור כיפה אדומה ואביה הוא עובד כושל בקבוצת המאפיה הרוסית של מקסימוב.

אבוטבול מציע לאבא של קטיה לחסל את מקסימוב תמורת סכום גדול והוא מסכים אך עד מהרה הוא מחוסל ביחד עם הסבתא בפקודת מקסימוב. כעת נשארה קטיה לבד, אנשי מקסימוב מאיימים עליה ואחד מהם מנסה לאנוס אותה אך אבוטבול מגיע בזמן הנכון ומחסל אותו. כעת קטיה תלויה באבוטבול - הוא "הזאב" והיא "כיפה אדומה" התמימה כביכול.

הוא מציע לה לחסל את מקסימוב והיא מסכימה. הוא מביא אותה למקום מחבוא ביער שם שומרים עליה עוזריו שמשון (קובי מרציאנו) ומנצור (משה אשכנזי). אבוטבול מתחיל להתאהב בקטיה. הוא מאמן אותה במטווח אבל לבסוף מחליט שתחסל את מקסימוב על ידי הרעלה.

מקסימוב חוגג יום הולדת ומחפש נשים כדי לשכב אתם. אבוטבול מלביש את קטיה בבגדים אדומים כמו כיפה אדומה ומורח על אצבעותיה לק ציפורניים מורעל.

מקסימוב מקבל אותה בהתלהבות והיא שורטת אותו בציפוניה המורעלות. הוא מתמוטט ומת והיא מצליחה לברוח.

כעת מתמנה פפשוילי לראש המאפיה הרוסית ומכריז של שביתת נשק עם ויקטור והמאפיה המרוקאית. ויקטור מרוצה אך אינו יודע שאבוטבול ופפשוילי רקמו קומבינה כדי לחסלו. פפשוילי דורש לחסל את קטיה כי היא רוסיה שפגעה בכבוד הרוסי.

אבוטבול מביא את קטיה להתייחד ביער ועליהם משגיחים שמשון ומנצור. למקום מגיע ויקטור ומבקש לבצע את ההסכם. הוא מופרע על ידי פפשוילי ואנשיו שפותחים עליו באש ומחסלים אותו ואת אנשיו. כעת הוא נותן לאבוטבול הוראה לחסל את קטיה. אבוטבול וקטיה פותחים באש ומחסלים אותו ואת אנשיו. קטיה מבינה כי הכל היה מתוכנן וכי אבוטבול סידר לה כאן "כיפה אדומה". אבוטבול מודה אך אומר כי התאהב בה וברגע האחרון החליט להשאיר אותה בחיים. הוא מנסה לחבק אותה אך היא יורה בו ונמלטת מהמקום.

צוות השחקנים
------------

| שם השחקן/ית | שם הדמות | הערות |
| --- | --- | --- |
| אביב אלוש | אבוטבול | "הזאב" |
| דניאל גל | קטיה | "כיפה אדומה" |
| יונתן צ'רצ'י | ויקטור | ראש המאפיה המרוקאית |
| קובי מאור | שמשון | עבריין |
| משה אשכנזי | מנצור | עבריין |
| סלבה ביברגל | מקסימוב | ראש המאפיה הרוסית |
| יבגני אורלוב | לאוניד | עבריין |
| סשה אבשלום אגרונוב | פפשוילי | עבריין |
| לודמילה חן | סבתא |  |
| אלכסיי שטוקין | אבא של קטיה |  |
| אוליביה קרטאבי | קטיה בילדותה |  |

קישורים חיצוניים
----------------

* "כיפה אדומה", במסד הנתונים הקולנועיים IMDb (באנגלית)
* "כיפה אדומה", באתר ספר הקולנוע הישראלי
* "כיפה אדומה", באתר אידיבי
* "כיפה אדומה", במיזם "אישים" לתיעוד היצירה הישראלית
* קדימון לכיפה אדומה, באתר יוטיוב
* מאחורי הקלעים של כיפה אדומה, באתר יוטיוב
**דייפוקו** (ביפנית: **大福餅** ;**Daifukumochi**), או (**Daifuku**; **大福**); מילולית: "מזל גדול"), הוא ממתק מסורתי יפני (וואגאשי (אנ')).

מאפיינים
--------

דייפוקו מורכב ממוצ'י עגול קטן ממולא במילוי מתוק, לרוב אנקו, דהיינו משחת שעועית אדומה ממותקת. עשוי משעועית אזוקי. דייפוקו הוא וואגאשי פופולרי ביפן ומוגש לעיתים קרובות עם תה ירוק.

דייפוקו (סוג רגיל)
דייפוקו מגיע בסוגים רבים. הנפוצים ביותר הם מוצ'י לבן, ירוק בהיר או ורוד חיוור במילוי אנקו. דייפוקו הם בערך 4 ס"מ בקוטר. כמעט כל הדייפוקו מכוסים בשכבה דקה של קמח אורז (עמילן אורז), עמילן תירס או עמילן תפוחי אדמה, כדי למנוע מהם להידבק זה לזה או לאצבעות. אף על פי שמוצ'יטסוקי היא השיטה המסורתית להכנת מוצ'י ודייפוקו, ניתן לבשל אותם גם במיקרוגל.

היסטוריה
--------

דייפוקו נקרא במקור Habutai mochi (עוגת אורז עבה בבטן) בגלל אופי המילוי שלה. מאוחר יותר, השם שונה ל-Daifuku mochi (עוגת אורז בטן גדולה). מכיוון שההגיות של Fuku ((腹) בטן) Fuku ((福) מזל) זהות ביפנית, השם שונה עוד יותר ל-Daifuku mochi (עוגת אורז למזל רב) שמביא מזל טוב. עד סוף המאה ה-18, הדייפוקו צבר פופולריות, ואנשים החלו לאכול אותם קלויים. הם שימשו גם למתנות באירועים טקסיים.

סוגים
-----

מאמֶה דייפוקו
יומוגי דייפוקו
איצ'יגו דייפוקו
דייפוקו יומוגי (蓬大福)
גרסה האשוייה עם קושה מוצ'י (草餅), שהוא מוצ'י בטעם יומוגי.
דייפוקו מאמה (豆大福)
גרסה שבה נמצאים שעועית אזוקי או פולי סויה מעורבב לתוך ממתק מוצ'י ו/או אזוקי.
דייפוקו שיאו (塩大福)
גרסה המכילה מילוי אנקו לא ממותק. יש לה טעם מלוח עדין.
**דייפוקו אווה (あわ大福)**

גרסה העשויה עם אווה מוצ'י (粟餅), שהיא מוצ'י מעורבב עם דוחן זנב שועל.
דייפוקו איצ'יגו (イチゴ大福)
גרסה המכילה מילוי תות ומתוק, לרוב אנקו, בתוך מוצ'י עגול קטן.
דייפוקו אוּמֶה (梅大福)
גרסה שכוללת מילו שזיף יפני במקום אזוקי.
דייפוקו קפה (コーヒー大福)
גרסה שכוללת מילוי מתוק בטעם קפה.
דייפוקו מון בלאן (モンブラン大福)
כירסה שכוללת קרם ערמונים ממותק (קרם מון בלאן) במקום מילוי של אזוקי מתוק.
דייפוקו פורין (プリン大福)
גרסה שכוללת קרם קרמל (プリン) במקום מילוי מתוק של אזוקי.
גלידת מוצ'י (もちアイス)
גרסה הכוללת גלידה במקום מילוי אזוקי

קישורים חיצוניים
----------------

ויקישיתוף מדיה וקבצים בנושא **דייפוקו** בוויקישיתוף

הערות שוליים
------------

1. ↑  "Not-So-Stressful Microwave Mochi". The Fatty Reader. אורכב מ-המקור ב-2013-01-20. נבדק ב-2010-07-14.
2. ↑  "Daifuku" (ביפנית). Dictionary of Etymology.
**ניו מור** (באנגלית: **New Moore**, משמעות מקורבת: "מעגן חדש"; בבנגלדש נקרא South Talpatti) הוא שרטון במפרץ בנגל, שהתרומם מעל פני הים לאי קטנטן שהתקיים במשך מספר עשורים, עומד במרכזו של סכסוך גבולות בין הודו ובנגלדש. האי הופיע במרחק של כ-2 קילומטרים משפך נהר ההריאבנגה, דרומית לחצי האי טלפאטי לאחר ציקלון בולה בנובמבר 1970. על פי מספר דיווחים, האי נעלם בסביבות מרץ 2010.

אף על פי שהאי לא איפשר מגורים ולא היה בו יישובי קבע או תחנות קבועות, הן הודו והן בנגלדש טענו לריבונות עליו בגלל השערות על קיומם של נפט וגז טבעי באזור. סוגיית הריבונות על האיים הייתה חלק ממחלוקת כללית בנוגע לגבול הימי בין שתי המדינות. המחלוקת יושבה ב-7 ביולי 2014, כאשר בית הדין הקבוע לבוררויות בהאג פסק בנושא. הפסיקה העניקה לבנגלדש כ-80% מהשטח הימי שהיה נתון במחלוקת, אך הותירה את האזור בו היה האי בידי הודו.

גאוגרפיה
--------

האי היה במרחק של שני קילומטרים מפתחו של נהר הריאבנגה המהווה את הגבול בין הודו לבנגלדש. הופעתו התגלתה על ידי לוויין אמריקאי בשנת 1974. על פי הלוויין שטחו של האי היה 2,500 מטרים רבועים. מאוחר יותר, סקרי חישה מרחוק שונים הראו כי האי התרחב בהדרגה לשטח של כ-10,000 מ"ר. גובהו המרבי של האי לא עלה מעולם על שני מטרים מעל פני הים.

סכסוכים ומחלוקות
----------------

הן בנגלדש והן הודו תבעו ריבונות על האי, אף על פי שאף מדינה לא הקימה בו יישוב קבע בגלל חוסר היציבות הגאולוגית שלו. על פי דיווחים, הודו הניפה את דגל הודו על האי בשנת 1981 והקימה שם בסיס זמני של כוחות ביטחון הגבול. בבנגלדש נקרא האי Dokkhin Talpotti (דרום טלפאטי) בעוד שבהודו ניתן לו השם New Moore.

על פי קו רדקליף, שנחתם בשנת 1947 וקבע את גבולן הימי של המדינות הללו, מרכז הערוץ האמצעי של נהר הריאבנגה הוא הגבול בין המדינות. אלמלא נעלם, לקביעת הריבונות על האי הייתה עשויה להיות השפעה רבה על מיקום הגבול הימי בין המדינות.

אין הוכחות חד-משמעיות באיזה צד של האי זרם הערוץ האמצעי וייתכן שהוא השתנה עם הזמן. הודו טענה כי סקר מפורט של עומק המים מ-1981 הראה כי הערוץ זורם מצידו המזרחי של האי, ולפיכך היה האי אמור להיות בריבונות הודית. נתוני סקר דומים הודפסו על תרשים של האדמירליות הבריטית משנת 1990.

מנגד, ממשלת בנגלדש טענה, כי הנתונים הראו בבירור כי הערוץ הראשי זורם ממערב לאי ולפיכך האי שייך לבנגלדש.

ביולי 2014, בית המשפט הקבוע לבוררות קבע כי 19,467 קילומטרים רבועים מתוך הערוץ האמצעי, ששטחו הוא 25,000 קילומטרים רבועים יהיו שייכים לבנגלדש, אך השטח בו היה האי יהיה שייך להודו.

היעלמות
-------

במרץ 2010 טען פרופסור סוגאטה, מבית הספר ללימודי אוקיינוגרפיה באוניברסיטת ג'דאפור בקולקטה שבהודו, כי האי נעלם עקב ההתחממות הגלובלית, אולם אין דיווחים נוספים התומכים בטענה זו. העלייה במפלס פני הים בעשורים שמאז הופעת האי אינה מספיקה כדי להסביר היעלמות אי בגובה של שני מטרים, אך ייתכן שלגלי וזרמי הים יש השפעה ניכרת על שטחו.

הערות שוליים
------------

1. 1 2  South Talpatti Island, Banglapedia, האנציקלופדיה הלאומית של בנגלדש
2. 1 2 3 4 5 6  "Bay of Bengal island 'disappears'" (באנגלית בריטית). 2010-03-24. נבדק ב-2021-08-12.
3. 1 2 3 4  "Global warming as peacemaker? Disputed island disappears under rising sea". *Christian Science Monitor*. 2010-03-24. ISSN 0882-7729. נבדק ב-2021-08-12.
4. 1 2  Matt Wade, HERALD CORRESPONDENT, Rising sea level settles border dispute, The Sydney Morning Herald, ‏2010-03-24 (באנגלית)
5. 1 2  Of Indo-Bangladesh distrust, web.archive.org, ‏2009-03-26
**רוח מעבר לאוורגליידס** (באנגלית: **Wind Across the Everglades**) הוא סרט קולנוע אמריקאי משנת 1958 בצבעי טכניקולור בבימויו של ניקולאס ריי עם כריסטופר פלאמר וברל אייבס בתפקידים הראשיים.

ריי פוטר בסוף הצילומים ואת הסרט השלים באד שולברג שגם כתב את התסריט. זה סרטו השני של פלאמר לאחר זרקורי במה והסרט הראשון שלו בתפקיד ראשי. זאת גם הופעת הבכורה של פיטר פאלק שמשחק כאן תפקיד קטן של אחד מחבורת ציידים פראיים פורעי חוק.

בסרט גם משתתפת השחקנית הישראלית - אמריקאית, חנה עדן.

הסרט עוסק במאבק על שמירת טבע בנוף הפראי של הפארק הלאומי אוורגליידס, שם צולם הסרט.

תקציר העלילה
------------

וולט מרדוק (כריסטופר פלאמר) הוא מורה חובב טבע המגיע למיאמי בתחילת המאה ה-20 כדי לשמש שם כמורה. ידוע לו על הרג המוני של עופות באוורגליידס כדי שנוצותיהן יקשטו את כובעי הנשים. בירידה מהרכבת הוא תולש נוצות מכובע של אחת הנשים. הוא נעצר ונאסר עליו להיות מורה. במקום זה פונה אליו אהרון נתנזון (ג'ורג' וולקובק) חובב טבע ומציע לו מגורים בביתו ותפקיד של שומר טבע בפארק אוורגליידס.

וולט נפגש עם נעמי (חנה עדן) בתו של אהרון ומתפתחת ביניהם ידידות. היא מזהירה אותו שלא יסתכן במאבק עם הציידים הלא חוקיים באזור. וולט חותר בסירתו ומדביק מודעות על העצים האוסרים צייד. הוא נתקל בחבורתו של קוטונמאוס (ברל אייבס), אנשים פראיים ופורעי חוק שעוסקים בהרג המוני ואסור של עופות מכל הסוגים ומוכרים את סחורתם בהסתר במיאמי בהעלמת עין מראש העיר ומהשריף המקומי.

במועדון במיאמי המנוהל על ידי גב' ברדפורד (ג'יפסי לי רוז) מפגיש אותו אחד מאנשי קומונמאוס עם בן שבט בם "בילי זרוע אחת" שעליו לקחת אותו בסירה ולהעלים אותו. במקום זה הוא מתיידד עם עם וולט. אנשי קומטונאוס תוקפים אותם ותופסים אותו והוא נשפט להיקשר לעץ הארסי מנצ'יניל (אנ') ולמות בייסורים. וולט מנסה לשווא להצילו אך גם הוא מורעל מהעץ וברגע האחרון הוא ניצל על ידי אשתו של בילי ומובל לטיפול אצל אהרון שם מטפלת בו במסירות נעמי.

למרות האזהרות הוא יוצא שוב לקוטונמאוס. הפעם הוא מתקבל יפה, אוכל, שותה ומשתכר. הוא יוצא עם קוטונמאוס למצוא דרך למיאמי דרך הנהר ובדרך מוכש קוטונמאוס על ידי נחש מים ארסי ומת.

קישורים חיצוניים
----------------

* "רוח מעבר לאוורגליידס", במסד הנתונים הקולנועיים IMDb (באנגלית)
* "רוח מעבר לאוורגליידס", באתר AllMovie (באנגלית)
* "רוח מעבר לאוורגליידס", באתר Rotten Tomatoes (באנגלית)
* "רוח מעבר לאוורגליידס", במסד הנתונים הקולנועיים KinoPoisk (ברוסית)
* קדימון לרוח מעבר לאוורגליידס, באתר יוטיוב
* רוח מעבר לאוורגליידס באתר TCM
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**כלב לבן** (באנגלית: **White Dog**) הוא סרט דרמה ואימה אמריקאי משנת 1982 בבימויו של סם פולר, עם כריסטי מקניקול, פול וינפילד וברל אייבס בתפקידים הראשיים.

התסריט מבוסס באפן חלקי על הספר "כלב לבן" של רומן גארי ובמרכזו בעיית הגזענות שמיוצגת על ידי כלב שאולף לתקוף בני אדם שחורים ומעלה את העובדה שקשה לטפל בבעיה הזאת.

הכלב הלבן הוא אלגוריה אלימה ומאשימה נגד הגזענות בארצות הברית הסרט, שמבוסס על סיפור אמיתי שפרסם רומן גארי, עורר סערה עם יציאתו ופולר עצמו הואשם בגזענות ואויים על ידי קבוצות קיצוניות כמו הקו קלוקס קלאן וגם ארגונים של שחורים כמו NAACP. אולפני פרמאונט גנזו את הסרט למשך עשור, פולר עזב במחאה ועבר לגור בפריז, והסרט סיים למעשה את הקריירה שלו בהוליווד.

את תפקיד הכלב ממלאים חמישה כלבים מסוג רועה גרמני ויש בו קטעים קשים לצפייה של תקיפת אדם על ידי כלב אלים שגורם למותו. הפקת הסרט וההסרטה הייתה בפיקוח ה-American Humane Association (אנ').

תקציר העלילה
------------

ג'ולי סוייר (כריסטי מקניקול) היא שחקנית צעירה. בנסיעה לילית היא פוגעת בכלב רועה גרמני לבן שברח מבעליו. הכלב נפגע והיא לוקחת אותו לווטרינר המקומי שאומר לה שלכלב בגילו המתקם לא יימצאו מאמצים.

ג'ולי לוקחת אותו לביתה באופן זמני. בלילה הראשון היא מותקפת על ידי גבר שמנסה לאונסה אך הכלב מתנפל עליו ומגרש אותו. ג'ולי מחליטה אז לאמץ אותו. באחד הלילות הכלב בורח, קופץ לתוך משאית אותה נוהג אדם שחור ומתקיף אותו. הנהג הפצוע נכנס עם המשאית לתוך חנות ונהרג.

הכלב חוזר לג'ולי כשהוא מלא דם, היא רוחצת אותו ומביאה אותו לחזרה על הצגה עם שחקנית שחורה. הכלב תוקף את השחקנית השחורה ובקושי מצליחים לשחרר אותה.

רולנד (גיימסון פרקר), ידיד של ג'ולי קובע שהמדובר בכלב תקיפה מסוכן וכי עליה להיפטר ממנו.

ג'ולי מסרבת ומביאה את הכלב לחוות אילוף חיות אותה מנהלים קרות'רס (ברל אייבס) וקיז (פול וינפילד). קרת'רוס מגלה לה כי הכלב הוא למעשה "כלב לבן" שאולף עוד בהיותו גור, לתקוף רק אנשים שחורים וכי יהיה קשה מאוד לרפא אותו מכך. לדבריו החלו לאמן כלבים לבנים בתקופת העבדות כדי שיתפסו עבדים שחורים בורחים.

הכלב מתקיף בחווה פועל שחור וקיז מפריד ביניהם. קיז אומר שהוא מוכן לאלף את הכלב. במשך ארבעים יום.

האימון הוא קשה מסובך ומפרך וקיז עושה זאת כשהוא מכוסה כולו בלבוש מגן. באחד הימים מצליח הכלב לברוח לעיירה סמוכה תוקף עובר אורח שחור שבורח לכנסייה ושם מחוסל על ידי הכלב. קיז מוצא את הכלב והקרבן אך מחליט להמשיך את האימון ולא להרוג אותו.

ביתיים מגיע בעל הכלב, קשיש חביב שמודה לג'ולי ונותן לה בונבוניירה אך היא משליכה את הבונבוניירה בפניו ומקללת אותו.

לבסוף האימון מצליח. קיז מפגיש בין הכלב לפועל שחור והוא אינו תוקף אותו. קרות'רס מגיע למקום ואז מתקיף אותו הכלב שיצר התקיפה שלו הוסט משחורים ללבנים. לקיז אין ברירה אלא לירות בכלב ולהרוג אותו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| כריסטי מקניקול | ג'ולי סוייר |  |
| פול וינפילד | קיז | מאלף חיות |
| ברל אייבס | קרות'רס | מאלף חיות |
| ג'יימסון פרקר | רולנד | ידיד של ג'ולי |

קישורים חיצוניים
----------------

* "כלב לבן", במסד הנתונים הקולנועיים IMDb (באנגלית)
* "כלב לבן", באתר נטפליקס
* "כלב לבן", באתר AllMovie (באנגלית)
* "כלב לבן", באתר Rotten Tomatoes (באנגלית)
* "כלב לבן", באתר Box Office Mojo (באנגלית)
* "כלב לבן", תסריט הסרט באתר Scripts.com (באנגלית)
* "כלב לבן", במסד הנתונים הקולנועיים KinoPoisk (ברוסית)
* קדימון לכלב לבן, באתר יוטיוב
* כלב לבן, באתר TCM
**איחלאס בבו** (בצרפתית: **Ihlas Bebou**; נולד ב-23 באפריל 1994 בסוקודה שבטוגו) הוא כדורגלן טוגולזי המשחק כקשר ימני וכחלוץ בקבוצת הופנהיים מהבונדסליגה ובנבחרת טוגו.

קריירת מועדונים
---------------

בבו הגיע למחלקת הנוער של פורטונה דיסלדורף מהבונדסליגה השנייה בשנת 2012. בשנת 2013 החל לשחק בפורטונה דיסלדורף II, קבוצת המילואים של המועדון. ב-15 בספטמבר 2013 ערך בבו את הופעת הבכורה שלו בקבוצה הראשונה של המועדון, כשנכנס כמחליף בדקה ה-62 בתיקו 1-1 נגד דינמו דרזדן במסגרת המחזור השביעי בליגה. זו הייתה הופעתו היחידה בעונת 2013/2014.

בבו חזר לשורות הקבוצה הראשונה רק בסוף עונת 2014/2015. ב-14 באפריל 2015 הוא הבקיע את שער הבכורה שלו במועדון, שער בדקה ה-74 בהפסד 2–3 לאינגולשטאדט 04 במסגרת המחזור ה-29 בליגה. בסך הכל ערך בבו 10 הופעות ליגה בעונה זו והבקיע שני שערים. בעונת 2015/2016, בה סיימה פורטונה דיסלדורף במקום ה-14 בליגה, הוסיף בבו 23 הופעות ליגה ושני שערים. ב-31 באוגוסט 2017 חתם בבו בהנובר 96. ב-9 בספטמבר ערך את הופעתו הבכורה בקבוצה בתיקו 1-1 נגד וולפסבורג. ב-15 בספטמבר הבקיע את שערו הראשון בניצחון 0–2 על המבורג. ב-17 במאי 2019 חתם בבו בהופנהיים.

קריירה בינלאומית
----------------

ב-4 בספטמבר 2016 ערך בבו את הופעת הבכורה שלו בנבחרת טוגו, בניצחון 0–5 על נבחרת ג'יבוטי במסגרת מוקדמות גביע אפריקה לאומות 2017.

קישורים חיצוניים
----------------

ויקישיתוף מדיה וקבצים בנושא **איחלאס בבו** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
פרעה **חורמחב** (1321 – 1293 לפנה"ס) היה האחרון למלכי השושלת ה-18 במצרים הפרעונית.

מוצאו של חורמחב מהעיר הרקליופוליס (בשמה היווני), בדרום הדלתה של הנילוס, במצרים המרכזית, אך יחוסו המשפחתי אינו ידוע במדויק. כנראה ללא שורשים מלכותיים, שימש כאיש צבא שמקורב מאוד למשפחת המלוכה. היה נשוי למות-נדג'ם שהייתה ממשפחת המלוכה, כנראה בתו של איי.

שמו נכתב לעיתים בכתבים המצריים **חורמחב**, ושמו המלא הוא חורמחב מרי-אמון. חורמחב פירושו "האל חור (אל הבוקר והאור, מגן הפרעונים שראשו ראש בז) ".מרי-אמון פירושו "אהוב האל אמון".

חורמחב היה בעל השפעה רבה בארמון, פיקד על הצבא והיה יועץ למלך תות ענח' אמון, שהיה בשנות העשרה שלו, ומת ללא שהותיר יורש מזרעו. ירש אותו **פרעה איי** שמת כעבור תקופה קצרה מאוד, ואז המליך חורמחב את עצמו למלך. שמו על כס המלכות היה **ג'סר חפרור-רע סטפן-רע**. שפירושו - "קדושים הם דברי רע, נבחרו של רע". חורמחב ניסה להשלים עם הכהונה של אמון-רע. הוא כנראה ביטל את שני המלכים שקדמו לו. הוא פעל למנות כוהנים מהצבא על מנת לחזק את התמיכה בו. בשנות שלטונו הוא נלחם בשחיתות בקרב הפקידות והצבא, וניסה לדאוג שכל המיסים יגיעו אליו.

חורמחב הקדיש את מרבית ימי השלטון שלו להשבת הסדר הציבורי, שנתערער לאחר מותו של אח'אנאתון וביטול הרפורמה הדתית שלו, ודיכוי המהומות שפרצו בשל כך. לקראת מותו הוא בחר בפאראמיס, הוא רעמסס הראשון, להיות יורשו, ובכך יסד את השושלת ה-19. בתקופה הרעמססית הפך חורמחב לאל.

קישורים חיצוניים
----------------

ויקישיתוף מדיה וקבצים בנושא **חרמחב** בוויקישיתוף
* חרמחב, באתר "Find a Grave" (באנגלית)
* חרמחב, באתר אנציקלופדיה בריטניקה (באנגלית)
* חרמחב, באתר אנציקלופדיית ההיסטוריה העולמית (באנגלית)

|  |  |  |
| --- | --- | --- |
| **הקודם**:**איי** | **פרעוני מצרים** | **הבא**:**רעמסס הראשון** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262983205171
* BnF: cb144345905 (data)
* GND: 118720384
* ISNI: 0000 0000 9124 9469
* KulturNav: 9712e081-d29e-4097-bd70-81466b6b6c19
* LCCN: n82156872
* NTA: 070973695
* SELIBR: 189744
* SUDOC: 05987628X
* VIAF: 37711160
* WorldCat: viaf-37711160

 |
**גיזלה פרל** (**Gisella Perl**‏; 10 בדצמבר 1907, רומניה - 24 בנובמבר 1988, ישראל) הייתה רופאה גינקולוגית יהודייה ששרדה את השואה ונתפרסמה בשל ההפלות הרבות שביצעה לנשים במהלך שהותה במחנה הריכוז אושוויץ במטרה להציל את חייהן.

ביוגרפיה
--------

גיזלה נולדה ב-1907 בעיירה סיגט (אז בהונגריה, משנת 1920 ברומניה וב-1940 הועברה שוב להונגריה). לאחר גמר לימודיה התיכוניים המשיכה ללימודי רפואה באוניברסיטת קלוז' ובהמשך התמחתה בגינקולוגיה.

בתקופת השואה
------------

עם פלישת הגרמנים להונגריה בשנת 1944, הועברה עם משפחתה לגטו בעיר ובהמשך נשלחה לאושוויץ. בשל הרקע הרפואי שלה, זמן קצר לאחר הגיעה לאושוויץ, נשלחה ד"ר פרל לעבוד במרפאה שבמקום, שם ראתה חולים רבים מדי יום וניסתה לעזור להם בעזרת הציוד הדל ביותר שהיה במקום.
עם זאת, היא נתפרסמה יותר בשל הפעילות אותה ביצעה מעבר לשעות העבודה - הפלות.
  

כיוון שדינה של כל אישה אשר נמצא כי היא בהריון היה מיתה בתאי הגזים, או בשלב מאוחר יותר אף ניסויים בידי ד"ר מנגלה, פעלה ד"ר פרל לביצוע הפלות בכל אישה הרה על מנת להציל את חייה.
פעילות זו בוצעה בשעות הלילה ובהיחבא, בידיה החשופות וללא ציוד רפואי מתאים, וזאת תוך סיכון עצמי ניכר.
בהמשך הועברה לברגן-בלזן, שם שהתה עד לשחרור המחנה. לאחר היוודע לה על מות משפחתה, לרבות בעלה ובנה, ניסתה להתאבד אך נכשלה.

לאחר השואה
----------

בשנת 1947 היגרה לארצות הברית. בקשתה הראשונית לקבלת אזרחות נתקלה בסירוב לאור חשדותיהם של האמריקאים כי שיתפה פעולה עם הנאצים במלחמה. בהמשך, ולאור מעורבות של פוליטיקאים אמריקאים בעניינה, קיבלה בשנת 1951 אזרחות אמריקאית וכן חזרה לעבוד כגינקולוגית בבית החולים מאונט סיני שבניו יורק.
בשנת 1979 עלתה לארץ והשתקעה בהרצליה, בה התגוררה עם בתה, אשר הוחבאה במהלך המלחמה אצל משפחה לא יהודית, והמשיכה לתרום מזמנה ומהידע שלה למחלקה הגינקולוגית שבבית החולים שערי צדק. פרל נפטרה בשנת 1988.

את קורותיה גוללה ד"ר פרל באוטוביוגרפיה שכתבה '**I was a doctor in Auschwiz'** ('הייתי רופאה באושוויץ').

ספר זה עובד בשנת 2003 לסרט בכיכובה של כריסטין לאטי בשם 'מתוך האפר' (אנ').

לקריאה נוספת
------------

* 'למען ידעו דור אחרון' – אם ובת בשואה, לאה פרידלר, עמ' 85

קישורים חיצוניים
----------------

* עדותו של גיורא ירדני, נכדהּ של ד"ר גיזלה פרל  (בעברית)
* רופאה באושוויץ – ד"ר ג'יזלה פרל - אתר ההתנגדות היהודית בשואה
* מיכאל פאר, לפרום את מסך השתיקה(הקישור אינו פעיל) - באתר הקיבוצים 15 ביוני 2006
* I Was a Doctor in Auschwitz - ספרה האוטוביוגרפי של גיזלה פרל, באתר אמזון
* Roni Peleg, Gisella Perl: A Jewish Gynecologist in Auschwitz, Journal Of Women's Health, Volume 14, Number 7, 2005
* Anne S. Reamey, Gisella Perl: Angel and Abortionist in the Auschwitz Death Camp (אורכב 12.12.2010 בארכיון Wayback Machine), The Holocaust History Project

הערות שוליים
------------

1. ↑  Brozan, Nadine. Out of Death, a Zest for Life. *New York Times*, November 15, 1982
2. ↑  תקציר הסרט "Out of the Ashes" מתוך אתר IMDb

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279719605171
* BIBSYS: 90251831
* BnF: cb17892853n (data)
* CiNii: DA17071783
* GND: 127172238
* ISNI: 0000 0000 2546 497X
* LCCN: n79060207
* NKC: hka20191048726
* NTA: 430380747
* RERO: 02-A028896444
* SNAC: w6z39m0d
* VIAF: 65021482
* WorldCat: lccn-n79060207

 |
**ממלכת פינלנד** (בפינית: **Suomen kuningaskunta**; בשוודית: **Konungariket Finland**) הייתה ניסיון כושל להקים מונרכיה בפינלנד בעקבות הכרזת העצמאות הפינית מרוסיה בדצמבר 1917 ומלחמת האזרחים הפינית בינואר–מאי 1918. הלבנים המנצחים בפרלמנט של פינלנד החלו בתהליך הפיכת פינלנד לממלכה והקמת מלוכה. למרות שהמדינה הייתה ממלכה חוקית במשך למעלה משנה שבראשה עמד עוצר, המלך הנבחר מעולם לא שלט ואף לא הגיע לפינלנד בעקבות תבוסת הקיסרות הגרמנית במלחמת העולם הראשונה, וניצחונות הרפובליקאים בבחירות הבאות הביאו לכך שהמדינה הפכה לרפובליקה.

היסטוריה
--------

פרידריך קרל, נסיך הסן
במהלך מלחמת האזרחים הפינית של 1918, האדומים הפינים שהיו ביחסי ידידות עם רוסיה הסובייטית נלחמו בלבנים הפינים שכוננו ברית עם האימפריה הגרמנית. סיוע ישיר של דיוויזיית הים הבלטי הגרמני סייע ללבנים שניצחו במלחמה. הממשלה הזמנית שהוקמה לאחר הכרזת העצמאות של פינלנד נטתה מאוד לעבר הימין הפיני וכללה מספר מונרכיסטים. הפרלמנט גיבש תוכניות להקמת מלוכה פינית על התיאוריה המשפטית לפיה החוקה השוודית מ-1772 עדיין בתוקף, אך התקיים אינטרגנום מורחב ללא שליט בפועל על כס המלוכה. פרידריך קרל, נסיך הסן נבחר לכס פינלנד ב-9 באוקטובר 1918 על ידי הפרלמנט הפיני, אך הוא מעולם לא נטל את התפקיד בפועל ולא נסע לפינלנד. זמן קצר לאחר הבחירות, מנהיגים פיניים, כמו גם האוכלוסייה, הבינו באיחור את המצב החמור שבו נמצאים בעלי בריתם הגרמניים, והחכמה של בחירת נסיך גרמני למנהיגם החדש כאשר גרמניה עומדת להפסיד במלחמת העולם הראשונה הוטלה בספק. גרמניה עצמה הפכה לרפובליקה והדיחה את הקיסר וילהלם השני, וחתמה על הסכם שביתת נשק עם בעלות הברית בנובמבר. המעצמות המערביות המנצחות הודיעו לממשלת פינלנד כי עצמאותה של פינלנד תוכר רק אם תבטל את בריתה עם גרמניה. כתוצאה מכך, בדצמבר 1918 ויתר פרידריך קרל על כס המלוכה ודיוויזיית הים הבלטי הגרמנית נסוגה מפינלנד. בבחירות במרץ 1919, כשהשמאל הפיני והסוציאליסטים הצביעו, זכו הרפובליקנים בניצחון מוחץ. מעמדה של פינלנד כרפובליקה אושר בחוקה הפינית של 1919.
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**לגיהנום ובחזרה** (באנגלית: **To Hell and Back**) הוא סרט מלחמה ביוגרפי משנת 1955 על אודי מרפי, החייל המעוטר ביותר בתולדות ארצות הברית. מרפי משחק בתפקיד הראשי את עצמו.

התסריט מבוסס על האוטוביוגרפיה של מרפי בשם זה שנכתבה על ידו ויצאה לאור ב-1949.

גנרל וולטר בדל סמית' (אנ') שהיה ראש המטה של המפקדה העליונה של חיל המשלוח של בעלות הברית, מופיע בתחילת הסרט כשהוא מדבר על אודי מרפי ולאחר מכן הוא מלווה בקולו את התפתחות העלילה בעזרת מפות.

מלבד מרפי, מופיעים שחקנים רבים בתפקידים צבאיים משניים. את הדמות הנשית בסרט משחקת סוזן קוהנר בתפקיד מריה האיטלקייה המארחת עם משפחתה את מרפי בהיותו בחופשה בנאפולי.

את הסרט מלווה המרש "Dogface Soldier" שנכתב בידי שני חיילים והפך בתחילה להמנון דיוויזיית החי"ר ה-3 ואחר כך להמנון שאר יחידות החי"ר של צבא ארצות הברית.

הסרט היה הצלחה מסחרית וביסס את קריירת המשחק של מרפי.

תקציר העלילה
------------

אודי מרפי הוא נער הגר עם אמו ושבעת אחיו ואחיותיו בחוה קטנה בטקסס ודואג לכלכלת המשפחה לאחר שהאב נטש אותם. כאשר האם מתה הוא נאלץ לשלוח אותם לבית אחותו המבוגרת. בעצת חוואי שכן הוא מנסה להתגייס לצבא אך נדחה על ידי הצי, המארינס והצנחנים בגלל גילו הצעיר וקומתו הנמוכה. לבסוף מסכימים לקבלו לחיל רגלים כרובאי.

לאחר אימון בסיסי הוא נשלח באנייה לקזבלנקה כרובאי בדיוויזיית החי"ר ה-3 ומתקבל בלגלוג על ידי החיילים הוותיקים. במחלקה שלו יש אנשים מרקע שונה, קובק - מהגר פולני, סוופ - אינדיאני המכונה "צ'יפ", ולנטינו - איטלקי שיש לו משפחה בנאפולי, ג'ונסון - רודף נשים ועוד.

טבילת האש של מרפי היא בפלישה לסיציליה בה הוא מצליח לחסל עמדה גרמנית ומועלה לדרגת קורפורל. הוא מצטיין גם בקרבות באיטליה ומועלה לדרגת סרג'נט.

מרפי מצטיין בראש יחידתו בקרב על בית חווה החולש על חוף הנחיתה באנציו. הוא מסתער על הבניין, מחסל את הגרמנים ונאלץ לסגת תחת התקפה קשה של הגרמנים מלווית בטנקים. הוא מדרבן את אנשיו לחזור שוב לגיהנום הזה ומכאן שם הספר והסרט. לבסוף נכבש הבית ומרפי מועלה לדרגת לוטננט שני אף על פי שלא עבר קורס קצינים.

הקרב האחרון בו השתתף מרפי הוא בכיס קולמר ליד העיירה Holtzwihr. הוא נשאר בודד מול התקפה של עשרות חיילים גרמנים המתקרבים אליו. הוא זינק על צריח של משחית טנקים בוער ופתח באש ממקלע כבד M2 בראונינג וחיסל עשרות גרמנים עד שאזלה התחמושת. ההתקפה הגרמנית נשברה והוא הצטרף להתקפת הנגד של חבריו למרות שנפצע בירך. על כך עוטר בעיטור הגבוה ביותר בצבא ארצות הברית - מדליית הכבוד.

הסרט מסתיים כאשר מוענק למרפי עיטור מדליית הכבוד בטקס מרשים כשחיילי החי"ר צועדים לצלילי "Dogface Soldier".

קישורים חיצוניים
----------------

ויקישיתוף מדיה וקבצים בנושא **לגיהנום ובחזרה** בוויקישיתוף

* "לגיהנום ובחזרה", במסד הנתונים הקולנועיים IMDb (באנגלית)
* "לגיהנום ובחזרה", באתר נטפליקס
* "לגיהנום ובחזרה", באתר AllMovie (באנגלית)
* "לגיהנום ובחזרה", באתר Rotten Tomatoes (באנגלית)
* "לגיהנום ובחזרה", באתר אידיבי
* "לגיהנום ובחזרה", במסד הנתונים הקולנועיים KinoPoisk (ברוסית)
* קדימון לסרט לגיהנום ובחזרה, באתר יוטיוב
* לגיהנום ובחזרה, באתר TCM
* מרש Dogface Soldier, באתר יוטיוב
**מרווחין** (בערבית: **مروحين**) הוא כפר סוני בדרום לבנון, אשר שייך לנפת צור במחוז דרום לבנון. הכפר שוכן בסמוך לגבול עם ישראל, לא רחוק ממושב זרעית.

האירוע בתחילת מלחמת לבנון השנייה
--------------------------------

בתחילת מלחמת לבנון השנייה, הגיע הכפר לכותרות, בשל הפצצה של צה"ל בה נהרגו בין 18 ל-28 אזרחים לבנונים, רובם ילדים משתי משפחות. באמצעות רמקולים גדולים שהוצבו בשטח ישראל, אזרחי הכפר נדרשו לפנות אותו עד שעה שמונה בערב. מאה תושבים ניסו למצוא מקלט בבסיס או"ם שאויש על ידי חיילים מפיג'י וגאנה, אך הללו סירבו לסייע ללבנונים.

מיניוואן ושתי מכוניות קטנות ניסו למצוא מפלט בעיר צור, אך הופצצו בדרך על ידי מסוק אפאצ'י של צה"ל. לטענת הלבנונים, צה"ל הפציץ לפני השעה שבה ביקש להתפנות. התושבים האשימו את כוחות יוניפי"ל באי הגשת עזרה והשליכו אבנים על כמה עמדות של יוניפי"ל.

בלבנון הפך מרווחין לסמל של מה שהם ראו כתוקפנות ישראלית והתעלמות העולם מהכאב הלבנוני, והמקרה כונה שם "טבח מרווחין". אמנסטי התייחס בהרחבה למקרה בדו"ח שהגיש בעקבות המלחמה.

תושבי הכפר הסוני נחשבים כתומכי רפיק אל-חרירי ומתנגדים לתנועת חזבאללה ולהשפעה של סוריה. במהלך המלחמה, הכפר נכבש על ידי גדוד חרב הדרוזי. צה"ל טען כי הוסתרו במקום כלי נשק של חזבאללה.

קישורים חיצוניים
----------------

ויקישיתוף מדיה וקבצים בנושא **מרווחין** בוויקישיתוף
* דיווח של הבי.בי.סי
* אנטומיה של טבח, רוברט פיסק מתוך האינדפנדנט.
* דיווח לבנוני (תמונות קשות במיוחד)
מפת נהר אכלואוס
**אכלואוס** (נקרא גם **אכלוס**; ביוונית: **Αχελώος**) הוא נהר במערב יוון, הנשפך לים היוני. אורכו הוא 220 קילומטרים. הוא היווה את הגבול בין אקארנאניה לאטוליה בעת העתיקה. הנהר זורם בדרך כלל דרומה.

על הנהר יש חמישה סכרים. ממעלה הזרם למורד הזרם יש את סכר מסוכורה שהושלם בשנת 2001. מתחתיו נמצא סכר סיקיה שנבנה בחלקו. בהמשך נמצא הקרמסטה (1965), קסטרקי (1969) וסטרטוס (1989).

הרודוטוס, שהבחין בכוחו המשתנה של קו החוף של נהר האקלוס, אף השווה אותו לנילוס.

היסטוריה
--------

בימי קדם, הנהר היה הנהר הגדול והמפורסם ביותר ביוון. הוא היווה את הגבול בין אקרנניה לאטוליה. הנהר לרוב נקרא בשטחה של אקרנניה, אך לפעמים הוא מוקצה לאטוליה. מימיו הם בצבע צהוב לבן או שמנת, שממנו נגזר שם מאוחר יותר אספרופוטמו או הנהר הלבן.

בשנת 1359 התרחש קרב אכלואוס בין כוחות אלבנים בפיקודו של פיטר לושה לבין אפירוס ליד נהר אכלואוס.

במיתולוגיה היוונית
------------------

פרק זה לוקה בחסר. אנא תרמו לוויקיפדיה והשלימו אותו. 
אל הנהר שנקרא על שם נהר זה היה, לפי הסיודוס, הוא היה בנם של הטיטאנים אוקיינוס ותטיס. נאמר גם שבין ילדיו נמנות הסירנות וכן נימפות אחדות. אכלואוס יכול היה לשנות את צורתו, וכשהיה בדמות שור הוא נאבק בהרקלס על הזכות להינשא לדיאנירה, אך הפסיד.

קישורים חיצוניים
----------------

ויקישיתוף מדיה וקבצים בנושא **אכלואוס** בוויקישיתוף
* אכלואוס, באתר אנציקלופדיה בריטניקה (באנגלית)

הערות שוליים
------------

1. ↑  Greece in Figures January - March 2018, p. 12
2. ↑  Dionysius Periegetes, *Description of the World*, 432.
3. ↑  Van Antwerp, John (1994). *The Late Medieval Balkans: A Critical Survey from the Late Twelfth Century to the Ottoman Conquest*. University of Michigan Press. pp. 348â 51. ISBN 978-0-472-08260-5.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551093305171
* BnF: cb15096056s (data)
* GND: 4479346-7
* LCCN: sh86002974
* VIAF: 315128334
* WorldCat (עם VIAF): 315128334

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**רסיסים של חיבה** (באנגלית: **A Thousand Acres**) הוא סרט קולנוע אמריקאי משנת 1997 בבימויה של ג'וסלין מורהאוס, עם ג'סיקה לאנג, מישל פייפר, ג'ניפר ג'ייסון לי וג'ייסון רוברדס בתפקידים הראשיים.

התסריט מבוסס על הרומן "A Thousand Acres" של ג'יין גרייבס סמיילי משנת 1991 שזכה בפרס פוליצר לסיפורת ול"פרס חוג מבקרי הספר הלאומי" (אנ') לסיפורת.

העלילה היא בהשראת המחזה המלך ליר של ויליאם שקספיר - אב זקן וחולה עומד לחלק ירושה לשלוש בנות.

ג'סיקה לאנג הייתה מועמדת לפרס גלובוס הזהב לשחקנית הטובה ביותר - סרט דרמה.

תקציר העלילה
------------

לארי קוק (ג'ייסון רוברדס) הוא בעל חווה חקלאית גדולה באיווה. יש לו שלוש בנות, הבכורה-ג'יני (ג'סיקה לאנג)- נשואה לטאי סמית' (קית' קאראדין) ואין להם ילדים. השנייה היא רוז (מישל פייפר) הנשואה לפיטר לואיס (קווין אנדרסון) ולהם שתי בנות מתבגרות - פאמי (מישל ויליאמס) ולינדה (אליזבת מוס) והשלישית היא קרולין (ג'ניפר ג'ייסון לי) שמתגוררת בדה מוין ועוסקת בעריכת דין.

לארי הוא אלמן ומתקשה לתפקד. הוא רוצה להוריש את החווה לבנותיו כדי שתמשכנה לנהל את החווה בעזרת בעליהן. ג'יני ורוז מסכימות וקרולין מסרבת. לארי כועס ומנתק את הקשר עם קרולין.

יחסיה של ג'יני עם בעלה לא יציבים על רקע חוסר יכולתה ללדת. היא מקיימת קשרים אינטימיים עם ג'ס קלארק (קולין פירת') בנו של חוואי שכן בשם הרולד קלארק (פאט הינגל). ג'ס היה בעבר בן זוגה אבל הוא עזב את המקום וחזר כעבור 13 שנים.

מצבו הנפשי והקוגניטיבי של לארי הולך ומתערער. הוא מרבה בשתיית אלכוהול, נפצע בתאונה וג'יני אוסרת עליו לנהוג. הוא מפתח שנאה כלפי ג'יני ורוז ומבקש לנשל אותן מהחווה בעזרת עורכת הדין קרולין. בשלב זה מגלה רוז לג'ני כי לארי אביהן  ניצל אותן מינית בילדותן. הוא התחיל בג'יני ואחר כך עבר לרוז. ג'יני שהייתה עד אז בהדחקה, מקבלת זאת קשה.

לארי טוען ששתיהן גורמות נזק לחווה אך מפסיד במשפט. פיטר נהרג בתאונה עצמית לאחר שהיה שיכור. ג'יני עוזבת את החווה ומתחילה לעבוד כמלצרית. לאחר זמן מתקשרת אליה רוז ומגלה לה כי סרטן השד ממנו סבלה מספר שנים, התפרץ שוב ומצבה קשה. ג'יני נפרדת ממנה בבית החולים, חוזרת לחווה, מוכרת אותה לתאגיד ועוברת משם עם פאמי ולינדה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'סיקה לאנג | ג'יני קוק סמית' |  |
| מישל פייפר | רוז קוק לואיס |  |
| ג'ניפר ג'ייסון לי | קרולין קוק |  |
| ג'ייסון רוברדס | לארי קוק |  |
| קולין פירת' | ג'ס קלארק |  |
| קית' קאראדין | טאי סמית' |  |
| קווין אנדרסון | פיטר לואיס |  |
| מישל ויליאמס | פאמי לואיס |  |
| אליזבת מוס | לינדה לואיס |  |
| פט הינג'ל | הרולד קלארק | חוואי |

קישורים חיצוניים
----------------

* "רסיסים של חיבה", במסד הנתונים הקולנועיים IMDb (באנגלית)
* "רסיסים של חיבה", באתר נטפליקס
* "רסיסים של חיבה", באתר AllMovie (באנגלית)
* "רסיסים של חיבה", באתר Rotten Tomatoes (באנגלית)
* "רסיסים של חיבה", באתר Box Office Mojo (באנגלית)
* "רסיסים של חיבה", באתר אידיבי
* "רסיסים של חיבה", במסד הנתונים הקולנועיים KinoPoisk (ברוסית)
* קדימון לרסיסים של חיבה, באתר יוטיוב
* רוז משוחחת עם ג'יני על ההתעללות המינית על ידי אביהן, באתר יוטיוב
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**להתאהב מחדש** (באנגלית: **The Rebound**) הוא סרט קולנוע אמריקאי מסוגת קומדיה רומנטית משנת 2009 בכתיבה ובימויו של ברט פרוידליך, עם קתרין זיטה-ג'ונס וג'סטין ברת'ה בתפקידים הראשיים.

העלילה היא על אם יחידנית המתאהבת בבחור צעיר המשמש שמרטף לילידיה.

תקציר העלילה
------------

סנדי (קתרין זיטה-ג'ונס) היא עקרת בית בת 40, אם לסיידי (קלי גולד) ופרנק (אנדרו צ'רי). יום אחד היא מגלה במקרה כי בעלה פרנק (סם רוברדס) בוגד בה עם חברה שלה. היא מחליטה להתגרש, לעבור עם הילדים לניו יורק ולהתחיל שם חיים חדשים.

היא מתקבלת לעבודה ככתבת ספורט זוטרה בערוץ טלוויזיה.

ארם פינקלשטיין (ג'סטין ברת'ה) הוא בחור יהודי בן 25 שמחפש ייעוד בחיים. הוא נישא לאליס (סטפני שוסטאק) שהגיעה מצרפת כדי שתוכל לקבל גרין קארד ולאחר שקבלה זאת, היא עזבה אותו והוא בינתיים לא גירש אותה כי אז תגורש מארצות הברית. הוריו הנרי (ארט גרפונקל) ורוברטה (ג'ואנה גליסון) דוחקים בו למצוא עבודה מכובדת ולהקים משפחה. בינתיים הוא עובד למחייתו בבית קפה.

סנדי נתקלת בארם כאשר היא מחפשת דירה בבניין של בית הקפה. היא מוצאת חן בעיניו למרות הפרש הגילים והוא מקבל עליו להיות שמרטף של ילדיה. ארם באופיו הוא עדיין ילד - קורא הרי פוטר ומשתכר לאחר חצי כוס בירה. הוא מוצא שפה משותפת עם הילדים שנקשרים אליו.

עד מהרה מתהדקים היחסים בין סנדי לארם עד לקיום יחסי מין. סנדי נכנסת להיריון וארם מתלהב מכך שיהיה להם ילד משותף. ההריון מתברר כהיריון חוץ-רחמי וסנדי מבהירה לארם כי הם אינם מתאימים מבחינת הגילים והאופי וכי עליהם להיפרד.

אדם נפרד בצער ומתחיל במסעות ברחבי העולם. היא מאמץ ילד בבנגלה דש וחוזר כעבור 5 שנים. כעת הוא אדם בוגר בן 30. סנדי מקבלת קידום בעבודה ובאופן מקרי היא פוגשת בארם ובנו במסעדה. היא מצרפת אותו לשולחן עם ילדיה אליו גם מצטרפים הוריו של ארם. סנדי וארם משלבים ידיים מתחת לשולחן כאות לאהבה מחודשת.

צוות השחקנים
------------

| שם השחקן/ית | שם הדמות | הערות |
| --- | --- | --- |
| קתרין זיטה-ג'ונס | סנדי |  |
| ג'סטין ברת'ה | ארם פינקלשטיין |  |
| קלי גולד | סיידי |  |
| אנדרו צ'רי | פרנק הילד |  |
| סם רוברדס | פרנק | האבא |
| ארט גרפונקל | הנרי פינקלשטיין |  |
| ג'ואנה גליסון | רוברטה פינקלשטיין |  |
| סטפני שוסטאק | אליס |  |

קישורים חיצוניים
----------------

* "להתאהב מחדש", במסד הנתונים הקולנועיים IMDb (באנגלית)
* "להתאהב מחדש", באתר נטפליקס
* "להתאהב מחדש", באתר AllMovie (באנגלית)
* "להתאהב מחדש", באתר Rotten Tomatoes (באנגלית)
* "להתאהב מחדש", במסד הנתונים הקולנועיים KinoPoisk (ברוסית)
* קדימון להתאהב מחדש, באתר יוטיוב
* להתאהב מחדש, באתר TCM
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

*Concord Production Inc.(hk)*
**שאגת הדרקון Way of the Dragon** (בכתב סיני: 猛龍過江; הופץ בארצות הברית כ-Return of the Dragon) הוא סרט פעולה הונג קונגי משנת 1972 שעוסק באמנויות לחימה אותו ביים ברוס לי. היה זה סרטו השלישי של ברוס לי, הוא התסריטאי וגם משחק בתפקיד הראשי.

עלילה
-----

טנג לונג (ברוס לי) נשלח מהונג קונג לרומא על מנת לסייע לידידי משפחה שגנגסטרים מתנכלים למסעדתם. לאחר שהם מעוניינים לרכוש את המסעדה ונדחים שוב ושוב בסירוב, נוקטים הגנגסטרים באיומים. טנג לונג הודף את הגנגסטרים המקומיים. בוס המאפיה (ג'ון בן) שולח רוצח שכיר להורגו, אולם טנג לונג מביס אותו בידיו החשופות. בנקודה זו שולח בוס המאפיה אמני לחימה זרים שיביסו את טנג לון, אולם טנג לון מכניע את כולם. הדו-קרב הסופי נערך בקולוסיאום בין טנג לון לאמן הלחימה הטוב ביותר מאלה שנשכרו להילחם נגדו, קולט (צ'אק נוריס). טנג לון הורג את קולט ולבסוף העבריינים שנותרו נאסרים או נהרגים. לאחר שפתר את הבעיה שלשמה הגיע לאיטליה, שב טנג לון להונג קונג.

השחקנים
-------

* ברוס לי כ"טנג לון" (גם ידוע בתור "הדרקון מסין").
* נורה מיאו כ"צ'ן צ'ינג הואה"
* צ'אק נוריס כ"קולט"
* רוברט וול כ"פרד"
* הואנג אין-שיק כ"אמן הלחימה היפני"
* ויי פינג-או כ"הו"

קישורים חיצוניים
----------------

ויקישיתוף מדיה וקבצים בנושא **שאגת הדרקון** בוויקישיתוף
* 

* אתר האינטרנט הרשמי של שאגת הדרקון

* "שאגת הדרקון", במסד הנתונים הקולנועיים IMDb (באנגלית)

* "שאגת הדרקון", באתר AllMovie (באנגלית)

* "שאגת הדרקון", באתר Rotten Tomatoes (באנגלית)

* "שאגת הדרקון", באתר אידיבי

* "שאגת הדרקון", תסריט הסרט באתר Scripts.com (באנגלית)

* "שאגת הדרקון", במסד הנתונים הקולנועיים KinoPoisk (ברוסית)
רבי **יעקב דוד קאליש** (תקע"ד, 1814 - ד' בכסלו תרל"ח, 10 בנובמבר 1877) היה האדמו"ר הראשון מאמשינוב, מכונה בחסידות אמשינוב "האדמו"ר הזקן". בנו הגדול של רבי יצחק מוורקא.

ביוגרפיה
--------

נולד בזוריק לרבי יצחק ולרחל בת ר' מאיר מזוריק. בצעירותו התקבל לרב בגוברצ'וב, ובהמשך כיהן בפשיסחה ובגור, לפני שכיהן בה יצחק מאיר אלתר בעל ה"חידושי הרי"ם". בהמשך עבר לאמשינוב.

בשנת תקצ"ו נישא לשרה לאה בתו של הרב שמואל מפרצובה ונולדה להם חיה פייגא אשת ר' ירחמיאל יהודה מאיר מפשיסחא. לאחר שהתאלמן בשנת תרי"ח נישא לחיה בתו של הרב יעקב מזרניבצה ונולדו להם שלושה בנים.

לאחר פטירת אביו בשנת תר"ח (1848) קיבל את מרותו של רבי שרגא פייבל מגריצא, ולאחר חצי שנה, עם פטירת רבי פייבל, החל לכהן באדמו"רות באמשינוב, לצד אחיו הצעיר רבי מנחם מנדל מוורקא, שמילא את מקום אביו בוורקא.

כאביו, פעל בעסקנות ושהה רבות בוורשה לצורך שתדלנות. לעיתים פעל בשיתוף עם החידושי הרי"ם. יחד עם רבי אליהו חיים מייזל הוא פעל לבטל "גזירת הלבוש" שנגזרה בתקופתו על ידי הממשלה הרוסית. כדרכה של חסידות וורקא הוא התבלט באהבת ישראל ובשמחה. הוא נהג לשתות משקאות חריפים ביותר, ועם זאת שמר על צלילות הדעת.

בין חסידיו, רבי צבי מרדכי בוים מפשיסחה והרב שמחה מסוחדניוב. הוא זכה להערכתם של רבי מאיר מפרמישלאן ורבי מנדל מקוצק.

נפטר בעיר המרפא מראנו שבאיטליה והובא לקבורה באמשינוב חמישה ימים לאחר פטירתו.

ילדיו: בזיוג ראשון:

* חיה פייגא, נישאה לרבי ירחמיאל יהודה מאיר רבינוביץ, בנו של רבי יעקב יצחק מפשיסחה. נפטרה בצעירותה.

ילדיו בזיוג שני:

* רבי מנחם קאליש ממלא מקומו באמשינוב
* רבי ישעיהו מפשיסחה (כ"ו בחשוון תרכ"ט-תש"ג, פשיסחה) חתן גיסו רבי ירחמיאל יהודה מאיר. אחרי פטירת אביו גדל בבית אחיו הגדול רבי מנחם.
* רבי ירמיהו מאופולה

מצבתו והאוהל שעל קברו שוחזרו ונבנו מחדש. מעט מדברי תורתו כונסו בספר "אהל יצחק", בספר "בית יצחק" (הרב יהודה לייבל לוין, מכון הרי"ם לוין, תשל"ה) ובספר "יד דוד" (אופלע, מכון לב אריה תשנ"ח).

לקריאה נוספת
------------

* יצחק אלפסי, אנציקלופדיה לחסידות, אישים, בערכו.
* אברהם יצחק ברומברג, **מגדולי החסידות** חלק ג', על רבי יצחק מוורקא, רבי יעקב דוד מאמשינוב, רבי מנדל מוורקא, רבי בונים מאוטבוצק ורבי מנחם מאמשינוב.

קישורים חיצוניים
----------------

* דוד הלחמי, רבי יעקב דוד קאליש מאמשינוב, **חכמי ישראל**, תל אביב תשי"ח, חלק א', עמ' שכ"ד, באתר אוצר החכמה (צפייה מוגבלת למנויים)
* יעקב דוד בן ישראל יצחק קאליש (1814-1878), דף שער בספרייה הלאומית

| **חסידות אמשינוב** |
| --- |
| אבי השושלת | רבי ישראל יצחק קאליש מוורקא |
| שושלת האדמו"רים: הדור הראשון והשני | רבי יעקב דוד קאליש • רבי מנחם קאליש |
| הדור השלישי: בני רבי מנחם מאמשינוב | רבי יוסף קאליש מאמשינוב • רבי שמעון שלום קאליש מאמשינוב-אוטבוצק |
| ענף רבי יוסף קאליש מאמשינוב | רבי יעקב דוד קאליש • רבי יצחק קאליש • רבי יוסף קאליש • בניו: רבי **מנחם קאליש** • רבי **אשר חיים קאליש** מאמשינוב בית שמש |
| ענף רבי שמעון שלום קאליש מאמשינוב-אוטבוצק | רבי ירחמיאל יהודה מאיר קאליש • רבי יעקב אריה מיליקובסקי |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311491405171
* LCCN: nr92032931
* VIAF: 51556165
* WorldCat: lccn-nr92032931

 |
שגיאות פרמטריות בתבנית:סרט   
פרמטרים ריקים [ קישור ] לא מופיעים בהגדרת התבנית 

**לוחמת** (בגרמנית: **Kriegerin**) הוא סרט קולנוע גרמני משנת 2011 בבימויו של הבמאי הגרמני דייוויד וונדט (David Wnendt), העוסק בסיפורה של גלוחת ראש נאו נאצית בגרמניה, בכיכובה של השחקנית הגרמנייה אלינה לבשין.

עלילה
-----

סיפורה של מריסה מתחיל על ידי חינוכה הגזעני שקיבלה מהסבא אשר שירת כחייל במלחמת העולם השנייה בצבא הגרמני, עם השנים החולפות היא מפתחת אידאולוגיה קיצונית ומסתובבת בחברת גלוחי ראש נאו נאצים. בן זוגה בעלילה הוא נאו נאצי קיצוני אלים ביותר הסוחף את מריסה לחוויות אלימות נגד מהגרים ותושבים זרים בגרמניה, דבר הגורם למאסרו לזמן מה. במהלך הסרט נוצר קשר בין מריסה לרסול בחור צעיר ממוצא אפגני לאחר שזו תוקפת אותו ואת חברו בתאונת פגע וברח, מלווה ברגשות אשם עוזרת מריסה לרסול להתמודד עם קשיי היום יום יחד עם עזרה כספית למטרת הסעה לא חוקית דרך הים לשוודיה, שם מחכים קרובי משפחתו של רסול לאמצו אליהם כבן משפחתם. עם הזמן עובר במריסה שינוי בתפישת עולמה הקיצוני, ואט אט היא משנה את דרכיה הקיצוניות, ומתנערת מכל חבריה הקיצוניים.

פסטיבל הסרטים סאו פאולו
-----------------------

הקרנתו הבכורה של הסרט נעשתה בפסטיבל הסרטים הבינלאומי בסאו פאולו בשנת 2011, שם זכתה השחקנית אלינה לבשין בפרס השחקנית הטובה ביותר על תפקידה בסרט.

רשימת שחקנים חלקית
------------------

* אלינה לבשין בתפקיד מריסה
* ילה האס בתפקיד סווניה
* סייד אחמד ווזיל מרווט בתפקיד רסול
* גרדי זינט בתפקיד סנדרו
* לוקס סטלטנר בתפקיד לוקס
* קלאוס מנכן בתפקיד הסבא פרנץ

קישורים חיצוניים
----------------

* "לוחמת", במסד הנתונים הקולנועיים IMDb (באנגלית)
* "לוחמת", באתר AllMovie (באנגלית)
* "לוחמת", במסד הנתונים הקולנועיים KinoPoisk (ברוסית)
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**לול** הוא סרט קולנוע ישראלי, בבימוים של אריק איינשטיין וצבי שיסל, שיצא לאקרנים בשנת 1988. הסרט נערך מקטעי שירים ומערכונים נבחרים, שנבחרו מתוך סדרת תוכניות הטלוויזיה לול 1-4, אשר שודרה בערוץ הראשון, בהפקת חברת "הגר", בין השנים 1969–1973 והוקלטה באולפני ישראקול, קולינור.

סדרת תוכניות הטלוויזיה
----------------------

כוכבי סדרת הטלוויזיה, "לול", כונו לימים "חבורת לול". בתוכנית השתתפו בין היתר: אריק איינשטיין, אורי זוהר, שלום חנוך, ג'וזי כץ, צבי שיסל, משה איש כסית, שמוליק קראוס, יהונתן גפן ואורחים נוספים, דוגמת: דורי בן זאב, דן שילון, תיקי דיין, אורי גרוס וטליה שפירא.

האלבום (פסקול הסרט)
-------------------

 ערך מורחב – **לול (פסקול)**  

בשנת 1988 יחד עם עריכת הסרט, יצא לחנויות תקליט אלבום מוזיקלי המכיל שירים ומערכונים מתוך הסרט, בהפקתו של צבי שיסל תוצרת ישראל פונוקול. בשנת 1994 הוסב התקליט לתקליטור. באלבום זה מופיעים השירים: "אבשלום", "צא מזה", "כתבו עליו בעיתון", "אני אוהב לישון", "אמא אדמה", "למה לי לקחת ללב", "שיר מספר שמונה", "מה איתי", "אבישג", "אני ואתה" והמערכונים: "חידון התנ"ך", "סמי וסוסו", "אני אישה", "עולים חדשים", "הרומאים" ו"לה מרמור מאת פרלש". כל השירים באלבום נכתבו על ידי "חבורת לול" ומבוצעים על ידי אריק איינשטיין, שלום חנוך וג'וזי כץ וכל המערכונים נכתבו על ידי אורי זוהר ואריק איינשטיין ומשוחקים על ידי "חבורת לול".

ראו גם
------

* לול (סדרת תוכניות הטלוויזיה)
* חבורת לול

קישורים חיצוניים
----------------

* "לול", במסד הנתונים הקולנועיים IMDb (באנגלית)
* "לול", במסד הנתונים הקולנועיים KinoPoisk (ברוסית)

| סרטים בבימויו של בועז דוידזון |
| --- |
| 

|  |
| --- |
| שבלול (1970) • חצי חצי (1971) • עזית הכלבה הצנחנית (1972) • צ'רלי וחצי (1974) • חגיגה בסנוקר (1975) • משפחת צנעני (1976) • לופו בניו יורק (1976) • אסקימו לימון (1978) • יוצאים קבוע (1979) • שפשוף נעים (1981) • ספיחס (1982) • הבתול האמריקאי האחרון (1982) • אלכס חולה אהבה (1986) • לול (1988) • אוכלים לוקשים (1989) |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 9ca0ff01-9e93-4095-bf05-b99c8cad4543

 |
**שבר ענן** (באנגלית: **Cloudburst**) הוא סרט קולנוע קנדי-אמריקאי מסוג קומדיה רומנטית משנת 2011 המבוסס על מחזה באותו שם ועוסק בזוג לסביות קשישות היוצאות למסע דרכים בדרך לקנדה על מנת להינשא.

עלילה
-----

סטלה ודוט הן זוג לסביות קשישות המתגוררות במיין. דוט היא עיוורת, ובאחד הימים כשהן הולכות לישון היא נופלת ממיטתן ושוברת את אגנה. נכדתה של דוט גורמת לה לחתום על מסמך אפוטרופוסות ומנסה לאשפז אותה בבית אבות נגד רצונה.

סטלה פורצת לבית האבות ומשחררת את דוט והן מחליטות יחד לנסוע לקנדה על מנת להתחתן. בדרכן הן אוספות את פרנטיס, רקדן צעיר הנוסע לבקר את אימו הגוססת בקנדה.

כשהן מגיעות לביתה של אמו של פרנטיס מסתבר שהיא לא רוצה בנוכחתו והן מחליטות לצרפו להמשך מסען ולתת לו להיות השושבין שלהן.

פרסים
-----

הסרט זכה בפרסים רבים בפסטיבלי סרטים שונים ברחבי העולם.

שחקנים
------

* אולימפיה דוקאקיס - סטלה
* ברנדה פריקר - דוט
* ריאן דוקט - פרנטיס

קישורים חיצוניים
----------------

* 

* אתר האינטרנט הרשמי של שבר ענן

* "שבר ענן", במסד הנתונים הקולנועיים IMDb (באנגלית)

* "שבר ענן", באתר AllMovie (באנגלית)

* "שבר ענן", באתר Rotten Tomatoes (באנגלית)

* "שבר ענן", במסד הנתונים הקולנועיים KinoPoisk (ברוסית)

הערות שוליים
------------

1. ↑  Cloudburst - Awards, Imdb.